94. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 100 της 5/9 Φεβρ. 1977 (ΦΕΚ Α΄ 35) Περί τρόπου πληρώσεως των θέσεων Ακολούθων Πρεσβείας εν τω Υπουργείω Εξωτερικών. Οι διατάξεις του Δ/τος αυτού θα ισχύσουν μέχρι ενάρξεως λειτουργίας του Κέντρου Διπλωματικών Σπουδών κατά τα άρθρ. 9 και 11 Νόμ. 962/1979, ΦΕΚ Α΄ 202, (κατωτ. σελ. 1960,31). Σελ. 160,060(α) Έχοντες υπ’ όψει: 1.Τα άρθρα 71 και 72 του Νόμου 419/1976 «περί Οργανισμού του Υπουργείου Εξωτερικών». 2.Την υπ’ αριθ. 65/1977 γνωμοδότησιν του Συμβουλίου της Επικρατείας προτάσει του Ημετέρου επί των Εξωτερικών Υπουργού, απεφασίσαμεν και διατάσσομεν: Άρθρον 1. Προκήρυξις διαγωνισμού. 1.Προκειμένου να πληρωθούν κεναί οργανικαί θέσεις Ακολούθων Πρεσβείας εν τω Υπουργείω των Εξωτερικών προκηρύσσεται δι’ αποφάσεως του Υπουργού, διαγωνισμός διεξαγόμενος πεντήκοντα (50) τουλάχιστον ημέρας μετά την δημοσίευσιν περιλήψεως της σχετικής προκηρύξεως εις δύο ημερήσια φύλλα της πρωτευούσης. 2.Η προκήρυξις αύτη ορίζει την ημέραν και την ώραν της ενάρξεως του διαγωνισμού, τον χώρον της διεξαγωγής αυτού και τον αριθμόν των προς πλήρωσιν θέσεων και περιλαμβάνει, ως έχουν, τα άρθρα 3 και 5 του παρόντος. Εάν δια τεχνικούς λόγους καθίσταται αναγκαία η αλλαγή χώρου διεξαγωγής του διαγωνισμού, η αρμοδία Διεύθυνσις του Υπουργείου δύναται να καθορίζη έτερον τοιούτον, όστις ανακοινούται εγκαίρως εις τους υποψηφίους. Άρθρον 10. 1.Οι επιτυχώς υποστάντες την δοκιμασίαν επί των ως άνω πρωτευόντων μαθημάτων καλούνται ακολούθως, όπως διαγωνισθούν προφορικώς εις τα λοιπά, πλην της γραφομηχανής, δευτερεύοντα μαθήματα. 2.Επιτυχόντες εις τα δευτερεύοντα μαθήματα θεωρούνται οι συγκεντρούντες εις ταύτα βαθμούς, οίτινες προστιθέμενοι εις το σύνολον της βαθμολογίας των πρωτευόντων μαθημάτων και της δοκιμασίας-συνεντεύξεως δίδουν βαθμόν τουλάχιστον έξ (6), λαμβανόμενον ως μέσον όρον του συνόλου των πρωτευόντων και δευτερευόντων μαθημάτων. Σελ. 160,064 Τεύχος 627-Σελ. 100 Άρθρον 11. 1.Μετά την εκτέλεσιν των δια του προηγουμένου άρθρου οριζομένων, εξετάζεται αν τις εκ των ως άνω επιτυχόντων έχη υποβάλει αίτησιν, όπως υποστή, προαιρετικώς, δοκιμασίαν εις ετέραν ή πλείονας ξένας γλώσας. Και εν αρνητική μεν περιπτώσει κηρύσσεται ο διαγωνισμός περαιωμένος, άλλως καλούνται προς εξέτασιν οι δηλώσαντες, όπως εξετασθούν εις τας ξένας αυτάς γλώσσας, υπό την προϋπόθεσιν, ότι συνεκέντρωσαν τον απαιτούμενον προς επιτυχίαν βαθμόν. 2.Μετά την δοκιμασίαν εις τας ως εν τη προηγουμένη παραγράφω προαιρετικάς ξένας γλώσσας, όσοι των βαθμών τούτων είναι κατώτεροι του πέντε (5) διαγράφονται και οι εις ους ανήκουν, διαγωνιζόμενοι θεωρούνται ως μη υποστάντες δοκιμασίαν επί της σχετικής ξένης γλώσσης. Άρθρον 12. Σειρά επιτυχίας. 1.Η σειρά επιτυχίας των υποψηφίων εξευρίσκεται δια της ακολούθου διαδικασίας. Έκαστος βαθμός επιτυχίας επί της κατά το άρθρον 5 παρ. 1α δοκιμασίας-συνεντεύξεως, επί των πρωτευόντων, δευτερευόντων και προαιρετικών (υπό την προϋπόθεσιν της παραγράφου 2 του προηγουμένου άρθρου) μαθημάτων πολλαπλασιάζεται επί τον παριστώντα την αξίαν εκάστου μαθήματος και της δοκιμασίας-συνεντεύξεως οικείον συντελεστήν (8, 4 και 1), συμφώνως τω άρθρω 8 του παρόντος. Τα ως άνω γινόμενα προστιθέμενα κατά διαγωνιζόμενον, καταχωρίζονται εις πίνακα βαθμολογίας και δίδουν την σειράν επιτυχίας εκάστου. 2.Επί των ανωτέρω αποτελεσμάτων συντάσσεται πρακτικόν, υπογραφόμενον υπό του Προέδρου και των Μελών της Εξεταστικής Επιτροπής, πάντων των εξεταστών και του γραμματέως ή των γραμματέων, εις ο προσαρτάται ο κατά τα ανωτέρω πίναξ βαθμολογίας, αφού υπογραφή ούτος παρ’ ων και το πρακτικόν. 3.Εκ του κατά την προηγουμένην παράγραφον πίνακος διορίζονται οι επιτυχόντες κατά την σειράν της επιτυχίας αυτών μέχρι του αριθμού των θέσεων δι’ ας προεκηρύχθη ο διαγωνισμός, δια της περί ης το άρθρον 1 του παρόντος, αποφάσεως του Υπουργού. Οι λοιποί επιτυχόντες διορίζονται κατά την σειράν επιτυχίας των εις τυχόν εντός τριών μηνών από της συντάξεως του πίνακος επιτυχόντων δημιουργουμένας κενάς θέσεις. Άρθρον 13. Το συμφώνως προς τας διατάξεις του προηγουμένου άρθρου συντασσόμενον πρακτικών αποτελεσμάτων, ως και οι πίνακες βαθμολογίας των επιτυχόντων ανακοινούνται προς τους διαγωνιζομένους. Άρθρον 14. Από της δημοσιεύσεως του παρόντος καταργείται το υπ’ αριθ. 398/74 Πρ. Διάταγμα, ως ετροποποιήθη υπό του υπ’ αριθ. 506/1975 τοιούτου, «περί τρόπου πληρώσεως των θέσεων Ακολούθως Πρεσβείας εν τω Υπουργείω Εξωτερικών». Εις τον Ημέτερον Υπουργόν επί των Εξωτερικών, ανατίθεμεν την δημοσίευσιν και εκτέλεσιν του παρόντος Διατάγματος. 40.Α.θ.94 Προσωπικό Άρθρον 2. 1.Ο διαγωνισμός διεξάγεται εις συνεχείς ημέρας, συμπεριλαμβανομένων, εφ’ όσον τούτο κρίνεται αναγκαίον υπό του Προέδρου της Εξεταστικής Επιτροπής των Κυριακών ή επισήμων ημερών αργίας. Καθ’ εκάστην ημέραν του διαγωνισμού δέον να εξετάζωνται δύο τουλάχιστον μαθήματα. Εάν όμως η προφορική εξέτασις του δευτέρου μαθήματος παρατείνεται και πέραν του μεσονυκτίου, δύναται ο Πρόεδρος της Εξεταστικής Επιτροπής ή ο αναπληρωτής τούτου, κατά την κρίσιν του, πριν ή περατωθή η εξέτασις, να διακόψη τον διαγωνισμόν δια την επομένην πρωΐαν. 2.Εάν δεν καταστή δυνατή, δι’ οιονδήποτε λόγον, η κατά την ορισθείσαν ημέραν έναρξις του διαγωνισμού, ορίζεται δι’ αποφάσεως του Υπουργού ετέρα ημέρα ενάρξεως τούτου. Η αναβολή όμως αύτη δεν παρέχει δικαίωμα συμμετοχής εις τον διαγωνισμόν εις άλλους πλην των γενομένων ήδη δεκτών υποψηφίων. 40.Α.θ.94 Προσωπικό Άρθρον 3. Προσόντα Υποψηφίων. 1.Πας επιθυμών να συμμετάσχη του διαγωνισμού, έχων την Ελληνικήν ιθαγένειαν, οφείλει, ίνα γίνη δεκτός εις τούτον, να υποβάλη είκοσι (20) τουλάχιστον ημέρας προ της ενάρξεως του διαγωνισμού σχετικήν επί ειδικού εντύπου αίτησιν εις την Διεύθυνσιν Προσωπικού του Υπουργείου Εξωτερικών, περί συμμετοχής του εις τον διαγωνισμόν, μεθ’ υπευθύνου δηλώσεως των ατομικών αυτού στοιχείων, (ήτοι: ονοματεπώνυμον, ονόματα πατρός και μητρός, ημερομηνίαν, έτος και τόπον γεννήσεως, τόπον διαμονής και ασχολίας υποψηφίου αφ’ ης συνεπλήρωσε το 18ον έτος της ηλικίας του, τίτλον σπουδών αυτού), ως και μνείας της ξένης γλώσσης ή των ξένων γλωσσών, εις ας επιθυμεί ούτος να εξετασθή προαιρετικώς. 2.Μετά της ως άνω αιτήσεως, ο υποψήφιος οφείλει να υποβάλη τα κάτωθι δικαιολογητικά: α.Πιστοποιητικόν του οικείου Δημάρχου ή Προέδρου Κοινότητος, περί της εν τω Μητρώω αρρένων ή προκειμένου περί θηλέων εν τω Γενικώ Μητρώω των δημοτών εγγραφής του υποψηφίου, εμφαίνον την χρονολογίαν της γεννήσεως ή και τον τρόπον και χρόνον κτήσεως της Ελληνικής ιθαγενείας προκειμένου περί πολιτογραφηθέντος ομογενούς. β.Αντίγραφον Ληξιαρχικής Πράξεως Γεννήσεως, συντεταγμένον εντός ενενήκοντα ημερών από ταύτης, εξ ης να προκύπτη ότι ο υποψήφιος δεν έχει συμπληρώσει, κατά τον χρόνον λήξεως της προθεσμίας υποβολής της αιτήσεως προς συμμετοχήν εις τον διαγωνισμόν το 35ον έτος της ηλικίας αυτού. Εάν δεν υφίσταται ληξιαρχική πράξις, η ηλικία αποδεικνύεται εκ του Μητρώου αρρένων, προκειμένου περί αρρένων, και εκ του Γενικού Μητρώου των δημοτών προκειμένου περί θηλέων, υποβάλλεται δε υπεύθυνος δήλωσις του υποψηφίου περί της ημερομηνίας της γεννήσεως. γ.Πιστοποιητικόν στρατολογίας Τύπου Α΄, εφ’ όσον ο υποψήφιος είναι άρρην, εξ ου να προκύπτη, ότι εξεπλήρωσε τας κατά νόμον στρατιωτικάς υποχρεώσεις του ή ότι νομίμως απηλλάγη αυτών. δ.Πλήρες αντίγραφον του Δελτίου Ποινικού Μητρώου του υποψηφίου, εκδιδόμενον υποχρεωτικώς υπό των αρμοδίων προς έκδοσιν δελτίων ποινικού μητρώου Γραφείων, κατά τας κείμενας διατάξεις. Δια τους προερχομένους εκ της αλλοδαπής, και εφ’ όσον ο υποψήφιος δεν δύναται να προσκομίση το ως άνω δικαιολογητικόν ανάλογον πιστοποιητικόν της αρμοδίας προς έκδοσιν τούτου ξένης Αρχής ή Υπηρεσίας, δεόντως επικυρωμένον. ε.Πιστοποιητικόν της αρμοδίας Εισαγγελίας, ότι δεν εκκρεμεί κατά του υποψηφίου ποινική δίκη, δυνάμει τελεσιδίκου βουλεύματος, επί κακουργήματι ή των εν τω άρθρω 71, στοιχείον στ΄, του Νόμου 419/1976 πλημμελημάτων. στ.Πιστοποιητικόν, στηριζόνενον και επί ακτινογραφίας θώρακος, περί της υγείας και αρτιμελείας του υποψηφίου εκδιδόμενον υπό της οικείας, κατά τας διατάξεις του Ν.Δ. 751/1970, ως ετροποποιήθη δια του Νόμου 22/1975 Πρωτοβαθμίου Υγειονομικής Επιτροπής. Το πιστοποιητικόν τούτο δύναται να προσκομισθή και μετά τον διαγωνισμόν προ του διορισμού, εντός δεκαημέρου προθεσμίας, από της ανακοινώσεως τω αποτελεσμάτων. ζ.Υπεύθυνον δήλωσιν του υποψηφίου περί της πίστεώς του προς το Δημοκρατικόν Πολίτευμα της Χώρας, συμφώνως προς τας διατάξεις του άρθρου 1 του Ν.Δ. 64/1974 και του άρθρου 1 του Π.Δ. 23/1975. η.Το πρωτότυπον ή κεκυρωμένον αντίγραφον του πτυχίου οιουδήποτε Ανωτάτου Εκπαιδευτικού Ιδρύματος ημεδαπής ή αντιστοίχου ισοτίμου τίτλου Ανωτάτου Εκ παιδευτικού Ιδρύματος της αλλοδαπής, τηρουμένων των ισχυουσών διατάξεων περί ισοτιμίας διπλωμάτων. 3.Τα πιστοποιητικά υπό στοιχεία 2α΄, δ΄, ε΄ και στ΄ του παρόντος δέον να είναι εκδεδομένα έξ μήνας, κατ’ ανώτατον όριον, προ της ημερομηνίας λήξεως της προθεσμίας υποβολής αιτήσεως προς συμμετοχήν εις τον διαγωνισμόν, το δε υπό στοιχείον στ΄ δύναται να προσκομίζεται εντός δέκα ημερών από της ανακοινώσεως των αποτελεσμάτων, πάντως όμως προ του διορισμού. 4.Εις περίπτωσιν εγγάμου υποψηφίου τηρείται η εν άρθρ. 90 παρ. 3 του Ν. 419/1976 διαδικασία εγκρίσεως. Άρθρον 4. Εξεταστική Επιτροπή-Εξετασταί-Γραμματείς. 1.α.Ο διαγωνισμός διεξάγεται ενώπιον εξεταστικής Επιτροπής εξ Ανωτάτων Υπαλλήλων του Υπουργείου Εξωτερικών, επί βαθμώ τουλάχιστον Πληρεξουσίου Υπουργού Β΄ Τάξεως ενός τούτων οριζομένου μετά δύο αναπληρωτών, δι’ αποφάσεως του Υπουργού, εκδιδομένης 48 ώρας προ της διεξαγωγής του διαγωνισμού, ως Προέδρου της Εξεταστικής Επιτροπής. β.Δια της αυτής αποφάσεως του Υπουργού ανατίθεται εις τρία τουλάχιστον μέλη της εν τω προηγουμένω εδαφίω Εξεταστικής Επιτροπής, όπως προβούν εις την υπό του άρθρου 72 παραγρ. 1γ του Νόμου 419/1976 προβλεπομένην δοκιμασίαν-συνέντευξιν προς διακρίβωσιν των προς εκτέλεσιν της εκπροσωπευτικής αποστολής των υποψηφίων προσόντων και διαμόρφωσιν γνώμης περί της εν γένει προσωπικότητος αυτών, και ορίζονται οι κατά την κατωτέρω παράγρ. 2 του παρόντος άρθρου εξετασταί της Ελληνικής και Παγκοσμίου Διπλωματικής και Πολιτικής Ιστορίας, και της Ελληνικής γλώσσης ως και οι εξετασταί των λοιπών μαθημάτων, εις η δύο γραμματείς του διαγωνισμού, οι επιτηρηταί και το βοηθητικόν προς τούτο προσωπικόν. Τα ονόματα των μελών της Εξεταστικής Επιτροπής και των εξεταστών τηρούνται μυστικά μέχρι της εξετάσεως του οικείου μαθήματος. 2.Ως εξετασταί ορίζονται υπάλληλοι του Διπλωματικού Κλάδου, επί Πρεσβευτικώ βαθμώ ή βαθμώ Συμβούλου Πρεσβείας, ή Καθηγηταί ή Υφηγηταί Ανωτάτων Εκπαιδευτικών Ιδρυμάτων. Ειδικώς, δια τα μαθήματα των ξένων γλωσσών δύνανται να ορισθούν και Καθηγηταί αλλοδαπών Ιδρυμάτων και Σχολών ή ξένων Αποστολών. 3.Ως γραμματείς του διαγωνισμού ορίζονται Ακόλουθοι ή Γραμματείς Πρεσβείας. Έργον των Γραμματέων είναι η προετοιμασία του διαγωνισμού, ή υποβοήθησις του Προέδρου της Εξεταστικής Επιτροπής και των εξεταστών και η σύνταξις των απαραιτήτων εγγράφων του διαγωνισμού. 4.Συγγενής των διαγωνιζομένων μέχρι τετάρτου βαθμού συμπεριλαμβανομένου εξ αίματος ή εξ αγχιστείας, δεν δύναται να διορισθή Πρόεδρος, μέλος της Εξεταστικής Επιτροπής, εξεταστής ή γραμματεύς, εν αγνοία δε διοριζόμενος αντικαθίσταται, ούτος ευθύς ως γνωσθή το κώλυμα. Εις ην περίπτωσιν το ανωτέρω κώλυμα καταστή γνωστόν μετά το πέρας του διαγωνισμού, επέρχεται ακυρότης του διαγωνισμού μόνον ως προς τον διαγωνιζόμενον. Άρθρον 5. Δοκιμασία-Εξεταστέα Μαθήματα. 1.α.Κατά πρώτον λαμβάνει χώραν η διαδικασία της δοκιμασίας του άρθρου 72 παρ. 1 στοιχ. γ΄ του Ν. 419/1976, ήτις διενεργείται ως ακολούθως: Αύτη συνίσταται αφ’ ενός εις έγγραφον ανάπτυξιν θέματος εις την Ελληνικήν και Παγκόσμιον Διπλωματικήν και Πολιτικήν Ιστορίαν από του Συνεδρίου της Βιέννης μέχρι σήμερον και των συγχρόνων Διεθνών Σχέσεων ή εις πρακτικά θέματα αναλόγου περιεχομένου ως και εις προφορικήν επ’ αυτής εξέτασιν υπό του οικείου εξεταστού κατά τα εν άρθρω 6 εδ. β΄ του παρόντος προβλεπόμενα, αφ’ ετέρου δε εις προφορικήν δοκιμασίαν-συνέντευξιν επί ερωτήσεων, εγγράφως ή προφορικώς τιθεμένων υπό των κατά την παρ. 1 στοιχ. β΄ του άρθρου 4 του παρόντος μελών της Εξεταστικής Επιτροπής. Αι ερωτήσεις  αύται είναι γενικού περιεχομένου, διπλωματικού οικονομικού, πολιτικού ή μορφωτικού προς διακρίβωσιν  τόσον  της  παρά  του  υποψηφίου   γνώσεως   των   εξετα (Μετά την σελ. 160,060) Σελ. 160,061 Τεύχος 627-Σελ. 97 Προσωπικό 40.Α.θ.94 ζομένων θεμάτων, όσον και της παρ’ αυτού κατοχής των προς εκτέλεσιν της εκπροσωπευτικής αποστολής του προσόντων, ως η γενική αντίληψις, η κρίσις, η ευστροφία, η οξύνοια, η αυτοκυριαρχία και η ικανότης εκφράσεως, διαμορφουμένης παρά των ως άνω μελών της Εξεταστικής Επιτροπής γνώμης περί της εν γένει προσωπικότητος αυτού. Κατά τας γραπτώς ή προφορικώς τιθεμένας κατά τα ανωτέρω ερωτήσεις οι υποψήφιοι καλούνται να εκφέρουν κρίσεις επί γενικών θεμάτων ως π.χ. επί σημαντικών διπλωματικών ενεργειών, των διακριθεισών εις ταύτας προσωπικοτήτων κλπ. β.Η έγγραφος κατά τα ανωτέρω εξέτασις εις την Ελληνικήν και Παγκόσμιον Διπλωματικήν και Πολιτικήν Ιστορίαν αποτελεί συγχρόνως και την επί της Ελληνικής γλώσσης δοκιμασίαν. Κατ’ αυτήν κρίνεται η ικανότης σαφούς και ορθής εκφράσεως και διατυπώσεως των εννοιών εις την Ελληνικήν. Δια την έγγραφον ταύτην εξέτασιν παρέχεται τρίωρον χρονικόν διάστημα. γ.Δια την γραπτήν εξέτασιν εις το μάθημα της Ελληνικής και Παγκοσμίου Διπλωματικής και Πολιτικής Ιστορίας και περί την γνώσιν της Ελληνικής γλώσσης δίδονται δύο ανεξάρτητοι αλλήλων βαθμοί, ο μεν υπό του εξεταστού της Ελληνικής και Παγκοσμίου Διπλωματικής και Πολιτικής Ιστορίας, ο δε υπό του εξεταστού της Ελληνικής γλώσσης ως προβλέπεται περί των πρωτευόντων μαθημάτων, δίδεται δε και ιδιαίτερος βαθμός υπό των κατά την παρ. 13 του άρθρου 4 του παρόντος μελών της Εξεταστικής Επιτροπής δια την επιτυχίαν εις την δοκιμασίανσυνέντευξιν του άρθρου 72 παρ. 1γ του Ν. 419/1976. δ.Οι μη επιτυγχάνοντες εις την κατά το στάδιον τούτο δοκιμασίαν, αποκλείονται της περαιτέρω συνεχίσεως του διαγωνισμού. 2.Μετά την διενέργειαν της κατά την προηγουμένην παράγραφον δοκιμασίας, ακολουθεί η εξέτασις των λοιπών μαθημάτων του διαγωνισμού. Ταύτα χαρακτηρίζονται ως πρωτεύοντα και δευτερεύοντα αφ’ ενός και προαιρετικά αφ’ ετέρου. Ι.Πρωτεύοντα μαθήματα εκτός της Ελληνικής και Παγκοσμίου Διπλωματικής και Πολιτικής Ιστορίας ως και της Ελληνικής γλώσσης είναι: Η Γαλλική γλώσσα, η Αγγλική γλώσσα και το Διεθνές Δίκαιον. ΙΙ.Τα δευτερεύοντα μαθήματα είναι: Η Θεωρητική και Εφηρμοσμένη Πολιτική Οικονομία, η Δημοσία Οικονομία, το Ναυτικόν Δίκαιον, η Νομοθεσία του Υπουργείου Εξωτερικών, η Ιστορία του Νεοελληνικού Πολιτισμού, η Γεωγραφία και η Γραφομηχανή. ΙΙΙ.Προαιρετικά μαθήματα είναι αι λοιπαί, πλην της Γαλλικής και Αγγλικής, ξέναι γλώσσαι, αι δηλωθείσαι υπό του υποψηφίου κατά την υποβολήν της αιτήσεως συμμετοχής εις τον διαγωνισμόν. 3.Τα εξεταστέα θέματα τω πρωτευόντων μαθημάτων ορίζονται ως κάτωθι: α.Η Γαλλική Γλώσσα: (1)Γραπτή δοκιμασία: (α)Έκθεσις Ιδεών (β)Μετάφρασις δέκα έως δέκα πέντε στίχων από της Ελληνικής εις την Γαλλικήν και (γ)Μετάφρασις ετέρων δέκα έως δέκα πέντε στίχων από της Γαλλικής εις την Ελληνικήν. (2)Προφορική δοκιμασία: Ανάγνωσις γαλλικού κειμένου πέντε έως δέκα στίχων και έλεγχος της ευχερείας του προφορικώς εκφράζεσθαι εις την Γαλλικήν. (3)Δι’ εκάστην ειδικήν ως άνω εξέτασιν δίδεται ιδιαίτερος βαθμός. Σελ. 160,062 Τεύχος 627-Σελ. 98 β.Η Αγγλική Γλώσσα: Ως εις την Γαλλικήν. γ.Το Διεθνές Δίκαιον (γραπτή και προφορική δοκιμασία) και ιδία: Εκ του Δημοσίου Διεθνούς Δικαίου: Το Δίκαιον της Ειρήνης και των Διεθνών Οργανισμών. Εκ του Ιδιωτικού Διεθνούς Δικαίου: Ιθαγένεια, δημοσία τάξις, κατάστασις αλλοδαπών. Η κατοικία και η διαμονή ως συνδετικά στοιχεία και ειδικώτερον περί του εφαρμοστέου δικαίου ιδία εις περιπτώσεις οικογενειακών και κληρονομικών σχέσεων. 4.Τα εξεταστέα θέματα των δευτερευόντων μαθημάτων ορίζονται ως κάτωθι: α.Θεωρητική και Εφηρμοσμένη Πολιτική Οικονομία. Εκ της Θεωρητικής Πολιτικής Οικονομίας: (1)Το Οικονομικόν πρόβλημα. Αίτια της οικονομικής δραστηριότητος. Μορφαί Οικονομικής Οργανώσεως. Ο μηχανισμός των τιμών. Τιμαί τελικών αγαθών-Τιμαί συντελεστών παραγωγής., (2)Μορφαί αγοράς (Πλήρης ανταγωνισμός, μονοπώλιον, ολιγοπώλιον). (3)Σχηματισμός των τιμών. Ζήτησις-προσφορά, Κόστος παραγωγής. (4)Εθνικόν προϊόν και Εθνικόν Εισόδημα. Κατανάλωσις-Αποταμίευσις-Επένδυσις. Πολλαπλασιαστής, Απασχόλησις, Πληθωρισμός και αντιπληθωρισμός, Οικονομικαί διακυμάνσεις. (5)Θεωρία του χρήματος (εσωτερική και εξωτερική αξία του χρήματος, νομισματικά συστήματα, κ.λ.π.). (6)Θεωρία του Διεθνούς Εμπορίου (βασικαί έννοιαι, νόμος συγκριτικού κόστους, θεωρία των διεθνών συναλλαγών) –Θεωρία Οικονομικών Ενώσεων. Εκ της Εφηρμοσμένης Πολιτικής Οικονομίας: (1)Εξωτερική εμπορική πολιτική (προστατευτική και φιλελευθέρα οικονομία, συστήματα διεθνών πληρωμών, οικονομικά συστήματα, Διεθνής Τράπεζα, Διεθνές Νομισματικόν Ταμείον, δασμολόγια (GATT), εμπορικαί συμβάσεις, ΕΟΚ, COMECON κ.λ.π.). (2)Ελληνική Οικονομία (Εθνικόν προϊόν και εθνικόν εισόδημα, Σύνθεσις Εθνικού Προϊόντος, Απασχόλησις, Ισοζύγιον Εξωτερικών Πληρωμών, Διάθρωσις εξωτερικού Εμπορίου). β.Η Δημοσία Οικονομία: Γενικαί Αρχαί φορολογίας, δημόσιος προϋπολογισμός, εξωτερικόν και εσωτερικόν δημόσιον χρέος της Ελλάδας. γ.Το Ναυτικόν Δίκαιον: Ο Κώδιξ Ιδιωτικού Ναυτικού Δικαίου (ΚΙΝΔ). δ.Νομοθεσία του Υπουργείου Εξωτερικών: Οργανισμός του Υπουργείου Εξωτερικών. ε.Η Ιστορία του Νεοελληνικού Πολιτισμού και Διανοήσεως: (1)Νεοελληνική Λογοτεχνία: Η Ελληνική πεζογραφία και ποίησις και οι σημαντικώτεροι εκπρόσωποί των, από του 16ου αιώνος μέχρι σήμερον, ιδία δε κατά τον 20όν αιώνα. Τα Ελληνικά λαϊκά έπη και το δημοτικό τραγούδι. (2)Νεοελληνικόν Θέατρον και ειδικώτερον: Το Εθνικόν Θέατρον, μεγάλοι Έλληνες ηθοποιοί και θεατρικοί συγγραφείς του 20ού αιώνος. (3)Νεοελληνική Μουσική: (α)Η Επτανησιακή Σχολή (β)Οι μουσουργοί της νεωτέρας Ελλάδος. (4)Εικαστικαί Τέχναι: (α)Η ζωγραφική της Μακεδονικής και Κρητικής Σχολής. (β)Νεοέλληνες ζωγράφαι, γλύπται, χαράκται του 19ου και του 20ού αιώνος. (5)Αι αρχαιολογικαί έρευναι εν Ελλάδι και η ιστορική σημασία των. (6)Έτεροι τομείς της διανοήσεως και των επιστημών. Διαπρέποντες Έλληνες επιστήμονες. στ.Η Γεωγραφία και ιδία: Φυσική, Πολιτική και Οικονομική Γεωγραφία των κάτωθι χωρών: Ελλάς, λοιπά Βαλκανικά Κράτη, Τουρκία. Πολιτική και Οικονομική Γεωγραφία των Κρατών της Μέσης Ανατολής και Βορείου Αφρικής, Δυτικής και Ανατολικής Ευρώπης, Η.Π.Α., Καναδά και Ιαπωνίας. Αι οδοί του διεθνούς εμπορίου. ζ.Η Γραφομηχανή: Δακτυλογράφησις δέκα τουλάχιστον στίχων ελληνικού κειμένου εξ αντιγραφής. 40.Α.θ.94 Προσωπικό 5.Οι διαγωνιζόμενοι δικαιούνται να υποστούν προαιρετικώς δοκιμασίαν και επί μιας ή πλειόνων ετέρων ξένων γλωσσών, διεξαγομένην κατά την παράγραφον 3 του παρόντος άρθρου. Η εξέτασις εις τας γλώσσας ταύτας ενεργείται, καθ’ ον τρόπον ορίζεται, προκειμένου περί της εξετάσεως εις την Γαλλικήν και την Αγγλικήν γλώσσαν. Άρθρον 6. Περί εγγράφου και προφορικής δοκιμασίας. Η δοκιμασία είναι έγγραφος και προφορική επί των πρωτευόντων μαθημάτων του διαγωνισμού. Ως προς τα δευτερεύοντα μαθήματα, πλην της δακτυλογραφίας, η δοκιμασία είναι μόνον προφορική. α.Έγγραφος δοκιμασία: (1)Δια την έγγραφον δοκιμασίαν, ο εξεταστής των κατά το άρθρον 5 του παρόντος πρωτευόντων μαθημάτων παρουσιάζει εις τον Πρόεδρον της Εξεταστικής Επιτροπής ή τον αναπληρωτήν αυτού, κατάλογον εκ δέκα τουλάχιστον θεμάτων ή κειμένων προς μετάφρασιν, προς επιλογήν του ενός. Η επιλογή λαμβάνει χώραν την ημέραν του διαγωνισμού και προ της εγγράφου εξετάσεως του οικείου μαθήματος, υπό του Προέδρου της Εξεταστικής Επιτροπής ή του αναπληρωτού αυτού. Όσον αφορά τα θέματα δια την εξέτασιν εις την Ελληνικήν και Παγκόσμιον Διπλωματικήν και Πολιτικήν Ιστορίαν, ο επί ταύτης εξεταστής παρουσιάζει δέκα (10) θέματα εις τα μέλη της Εξεταστικής Επιτροπής, άτινα επιλέγουν έν εξ αυτών, δια την κατά την διενέργειαν της κατά το άρθρον 5 παρ. 1α  του παρόντος, δοκιμασίας, έγγραφον εξέτασιν του μαθήματος της Ελληνικής και Παγκοσμίου Διπλωματικής και Πολιτικής Ιστορίας. (2)Η έγγραφος δοκιμασία διεξάγεται υπό την επίβλεψιν του Προέδρου της Εξεταστικής Επιτροπής ή του αναπληρωτού αυτού, του οικείου εξεταστού και ενός ή και αμφοτέρων των γραμματέων. Απαγορεύεται εις τους διαγωνιζομένους να αλληλοβοηθώνται κατά την ώραν της δοκιμασίας και ποιώνται χρήσιν οιωνδήποτε βιβλίων ή σημειώσεων, επί ποινή αποβολής εκ του διαγωνισμού. Επί της εκ του λόγου τούτου αποβολής τινός των διαγωνιζομένων, συντάσσεται υφ’ ενός των γραμματέων πρακτικόν, υπογραφόμενον υπό του Προέδρου της Εξεταστικής Επιτροπής και του οικείου Εξεταστού. Εις περίπτωσιν μη εμφανίσεως υποψηφίου, κατά την εξέτασιν μαθήματος, (έγγραφον ή προφορικήν), ούτος, εφ’ όσον δεν δικαιολογήση επαρκώς κατά την αρχήν της εξετάσεως του οικείου μαθήματος την απουσίαν του, αποκλείεται της περαιτέρω δοκιμασίας. Περί της απουσίας ταύτης συντάσσεται πρακτικόν, κατά τα ανωτέρω. (3)Αι εκθέσεις και μεταφράσεις γράφονται εκάστη ιδιοχείρως, υφ’ εκάστου των διαγωνιζομένων, επί χάρτου, φέροντος την σφραγίδα του Υπουργείου Εξωτερικών, επί της άνω αριστεράς γωνίας του οποίου αναγράφονται τα στοιχεία του διαγωνιζομένου, τα οποία επικαλύπτονται δια τεμαχίου βαθύχρου χάρτου και παραδίδονται εις τον εξεταστήν. Ούτος, ακολούθως, διορθοί το κείμενον δι’ ερυθράς μελάνης, είτα δε βαθμολογεί, υπογράφει και εισάγει τούτο εντός εσφραγισμένου κυτίου. (4)Δια την γραπτήν εξέτασιν εις το μάθημα του Διεθνούς Δικαίου (Δημόσιον Διεθνές) δίδεται δίωρον χρονικόν διάστημα και δια την τοιαύτην εις τας ξένας γλώσσας διάστημα μιας και ημισείας (1.30΄) ώρας μεν δια την σύνταξιν εκάστης εκθέσεως και τεσσαράκοντα πέντε (45) λεπτών δι’ εκάστην μετάφρασιν. (β)Η περί την χρήσιν της γραφομηχανής ικανότης εξακριβούται δια δοκιμασίας, γιγνομένης εξ αντιγραφής, κειμένου εκ δέκα τουλάχιστον στίχων. β.Προφορική δοκιμασία: (1)Δια την προφορικήν δοκιμασίαν των πρωτευόντων μαθημάτων ο εξεταστής προετοιμάζει αριθμόν ερωτήσε ων-κλήρων διπλάσιον του συνολικού αριθμού των υποψηφίων, προς επιλογήν υπό του υποψηφίου του ενός. Αι ερωτήσεις επί του μαθήματος του Διεθνούς Δικαίου δέον, όπως αποτελούνται από δύο σκέλη ερωτήσεων, έν αναφερόμενον εις το Δημόσιον Διεθνές Δίκαιον και έτερον αναφερόμενον εις το Ιδιωτικόν Διεθνές Δίκαιον. Ο εξεταστής των κατά το άρθρον 5 δευτερευόντων μαθημάτων προετοιμάζει αριθμόν ερωτήσεων-κλήρων, διπλάσιον του αριθμού των υποψηφίων. Εκ των εις έκαστον κλήρον ερωτήσεων η μία εξ αυτών δέον όπως αναφέρεται εις γενικόν θέμα του εξεταζομένου μαθήματος περιέχονται δε εις τούτον και δύο (2) υποερωτήσεις, χρήζουσαι συντόμου απαντήσεως. Ο εξεταζόμενος επιλέγει ένα εκ των δύο κλήρων. (2)Αι ερωτήσεις αναγράφονται υπό του εξεταστού εις κλήρους, οι οποίοι μονογράφονται υπ’ αυτού. (3)Η προφορική δοκιμασία γίνεται δημοσία, παριστάμενου του Προέδρου της Εξεταστικής Επιτροπής ή του αναπληρωτού αυτού, όστις ως και τα μέλη της Εξεταστικής Επιτροπής δύνανται να υποβάλλουν κατά την κρίσιν των ερωτήσεις εις τον εξεταζόμενον, του οικείου εξεταστού και ενός ή αμφοτέρων των γραμματέων. Η σειρά εξετάσεως εκάστου διαγωνιζομένου καθορίζεται δια κλήρου, κατά την έναρξιν της εξετάσεως του οικείου μαθήματος. Κατά την ούτω καθορισθείσαν σειράν εξετάσεως, προσέρχεται, εν συνεχεία, έκαστος διαγωνιζόμενος και λαμβάνει δύο (2) κλήρους εκ των υπό του εξεταστού προετοιμασθεισών ερωτήσεων-κλήρων, κατά τα εν τω υπό στοιχείον β (1) του παρόντος εδαφίου καθοριζόμενα. Εκ των κλήρων τούτων, ο διαγωνιζόμενος επιλέγει τον περιέχοντα την ερώτησιν, εις ην επιθυμεί να εξετασθή, ο δε μη επιλεγείς υπό του εξεταζομένου κλήρος καταστρέφεται, απαγορευομένης της εξετάσεως επί της αυτής ερωτήσεως ετέρου διαγωνιζομένου. Άμα τη εξετάσει ενός εκάστου διαγωνιζομένου, ο εξεταστής βαθμολογεί αυτόν επί δελτίου, το οποίον υπογράφει. Τα δελτία ταύτα εισάγονται ωσαύτως εντός του ως άνω εσφραγισμένου κυτίου. (4)Προκειμένου περί της προφορικής δοκιμασίας εις τας ξένας γλώσσας, ο διαγωνιζόμενος λαμβάνει δι’ εκάστην ειδικήν εξέτασιν ανά εκ των προετοιμασθεισών ερωτήσεων-κλήρων, αντιστοιχούντα εις ωρισμένον προς ανάγνωσιν κείμενον. Άρθρον 7. 1.Η βαθμολογία της ικανότητος εκάστου διαγωνιζομένου περιλαμβάνει βαθμούς από 0-10. 2.Τους βαθμούς δεν επιτρέπεται να συνοδεύουν κλάσματα, εάν όμως μετά την διαίρεσιν του αρθροίσματος αυτών, συμφώνως προς το άρθρον 10 του παρόντος, προκύψουν κλάσματα, ταύτα δεν αφαιρούνται. Άρθρον 8. Συντελεσταί. Η αξία εκάστου των εν τω άρθρω 5 του παρόντος θεμάτων του διαγωνισμού προσδιορίζεται υπό συντελεστού, όστις είναι ο αριθμός οκτώ (8) δια την δοκιμασίαν-συνέντευξιν του άρθρου 72, 1γ, του Νόμου 419/1976, (άρθρον 5 παρ. 1α του παρόντος) ως και δια τα πρωτεύοντα μαθήματα. Δια τα λοιπά μαθήματα, (δευτερεύοντα και προαιρετικά), συντελεστής είναι ο αριθμός τέσσαρα (4) πλην της γραφομηχανής της οποίας συντελεστής είναι ο αριθμός ένα (1). Άρθρον 9. Διεξαγωγή Διαγωνισμού-Αποτελέσματα. 1.Δια την σειράν επιτυχίας εις την κατά το άρθρον 5, παρ. 1α, του παρόντος γραπτήν και προφορικήν δοκιμασίαν, δίδεται ιδιαίτερος βαθμός, εξαγόμενος, ως κατωτέρω: α.Εις βαθμός δίδεται δια την έγγραφον ανάπτυξιν θέματος εις την Ελληνικήν και Παγκόσμιον Διπλωματικήν και Πολιτικήν Ιστορίαν ή επί των γραπτώς υποβαλλομένων προς ανάπτυξιν επί ταύτης πρακτικών ερωτήσεων, έτερος δε βαθμος δια την προφορικήν εξέτασιν επί του αυτού μαθήματος. Οι δύο ούτω κεχωρισμένως δοθέντες βαθμοί διαιρούνται δια του αριθμού δύο (2).  (Μετά την σελ. 160,062) Σελ. 160,063 Τεύχος 627-Σελ. 99 Προσωπικό 40.Α.θ.94 β.Έτερος βαθμός δίδεται δια την εις την επί της Ελληνικής γλώσσης δοκιμασίαν επί του αυτού ως ανωτέρω, γραπτού κειμένου. γ.Έτερος βαθμός επιτυχίας δίδεται επί των υποβαλλομένων υπό των κατά το άρθρον 4 παρ. 1β του παρόντος, μελών της Εξεταστικής Επιτροπής Ερωτήσεων προς διαπίστωσιν της δυνατότητος κρίσεως, της γενικής αντιλήψεως, της ευστροφίας, οξυνοίας και αυτοκυριαρχίας του υποψηφίου, κατά την διαμορφουμένην υπό των ως άνω μελών της Εξεταστικής Επιτροπής γνώμην, περί της εν γένει προσωπικότητος του υποψηφίου. Το άθροισμα των κατά τα προηγούμενα εδάφια τριών (3) βαθμών διαιρούμενον δια του αριθμού τρία (3) δέον να δίδη τουλάχιστον, τον βαθμόν έξ (6) κατά μέσον όρον τούτων. Οι μη συγκεντρούντες, κατά το στάδιον τούτο της δοκιμασίας, μέσον όρον βαθμολογίας τουλάχιστον έξ (6), αποκλείονται της περαιτέρω συνεχίσεως του διαγωνισμού. 2.Μετά την ενώπιον της Εξεταστικής Επιτροπής ως άνω δοκιμασίαν των υποψηφίων, συμφώνως τω άρθρω 5, παρ. 1α, του παρόντος, οι επιτυχόντες εις ταύτην καλούνται να εξετασθούν εις την Γαλλικήν και Αγγλικήν γλώσσαν, γραπτώς και προφορικώς, κατά τα εις τα άρθρα 5 και 6 του παρόντος προβλεπόμενα, άλλως αποκλείονται ούτοι της συνεχίσεως της περαιτέρω δοκιμασίας. Άμα τη λήξει της εξετάσεως επί των ως άνω γλωσσών, εξάγεται ο μέσος όρος της βαθμολογίας αυτών, ο οποίος πρέπει να είναι τουλάχιστον ο βαθμός έξ (6), κατά μέσον όρον τούτων. Η βαθμολόγησις επί της Γαλλικής και Αγγλικής γίνεται ως εξής: Προστίθενται οι βαθμοί οι δοθέντες: α)εις την Έκθεσιν Ιδεών, β)την έγγραφον μετάφρασιν εκ της ξένης εις την Ελληνικήν, γ)την έγγραφον μετάφρασιν εκ της Ελληνικής εις την ξένην, δ)την ανάγνωσιν και έλεγχον της ικανότητος του προφορικώς εκφράζεσθαι εις την ξένην γλώσσαν και το άθροισμα τούτων διαιρείται δια του αριθμού τέσσαρα (4). Οι μη συγκεντρούντες μέσον όρον βαθμολογίας τουλάχιστον έξ (6), κατά την εξέτασιν των δύο ξένων γλωσσών, αποκλείονται της περαιτέρω συνεχίσεως του διαγωνισμού. 3.Μετά ταύτα, οι επιτυχώς υποστάντες την δοκιμασίαν επί των ξένων γλωσσών καλούνται, ίνα εξετασθούν εις το Διεθνές Δίκαιον. Δια το Διεθνές Δίκαιον προστίθενται οι βαθμοί, οι δοθέντες, κεχωρισμένως, δια την έγγραφον και προφορικήν εξέτασιν και διαιρούνται ούτοι δια του αριθμού δύο (2). 4.Επιτυχόντες εις τα πέντε πρωτεύοντα μαθήματα και εις την δοκιμασίαν-συνέντευξιν του άρθρου 72 παρ. 1γ, του Νόμου 419/1976, θεωρούνται οι συγκεντρούντες μέσον όρον βαθμολογίας εις ταύτα τουλάχιστον τον βαθμόν έξ (6). Οι μη συγκεντρούντες, κατά τα ανωτέρω, μέσον όρον βαθμολογίας, τον βαθμόν έξ (6), αποκλείονται της περαιτέρω συνεχίσεως του διαγωνισμού.

[Source: greek_legal_code_raptarchis | Tokens: 24990]